سنڈرنگھم ہاؤس

سنڈرنگھم ہاؤس  انگلش کاؤنٹی نورفک کے ساحلی علاقے میں بیس ہزار ایکٹر رقبے پر تعمیر کیا گیا ایک خوبصورت محل اور شاہی رہائش گاہے۔ یہ ملکہ برطانیہ ایلزبتھ دوم کا نجی گھر ہے۔ اس کی تعمیر 1870ء سے 1892ء کے سوران سرخ انٹوں اور لائم اسٹون کے ساتھ کروائی گئی تھی۔ وسیع و عریض رقبے پر تعمیر کیے گئے تین منزلہ سنڈرنگھم ہاؤس میں سونے اور بیٹھنے کے لیے بے شمار کمرے ہیں۔ محل کے پرنسپل روم میں بال روم، سیلون، ڈرائنگ روم اور ڈائننگ روم کے علاوہ تفریحی سرگرمیوں کے لیے مختلف کمرے موجود ہیں۔ سنڈرنگھم ہاؤس کو طویل عرصے سے ملکہ برطانیہ کی پسندیدہ اور نجی رہائش گاہ ہونے کا اعزاز حاصل ہے۔ اس کے علاوہ پھولوں کے باغات اور مشہور میوزیم کی وجہ سے سے یہ ورسٹائل اسٹیٹ کہلاتی ہے۔ یہاں شاہی خاندان کی بہت سی تقریبات کا انعقاد کیا جا چکا ہے۔ تاہم یہ محل اس حوالے سے زیادہ مقبول ہے کہ ملکہ برطانیہ اپنی کرسمس کی چھٹیاں خاندان بھر کے ساتھ یہاں گزارنے کو ترجیح دیتی ہیں۔ ہر سال کرسمس سے لے کر 6 فروری تک یہ محل ملکہ کی رہائش گاہ کے طور پر استعمال ہوتاہے۔رابعہ شیخ، ملکہ برطانیہ کے شاہی محلات، مشمولہ: روزنامہ جنگ کراچی، 9 فروری 2020ء، صفحہ 13

 نگار خانہ 

 حوالہ جات 

زمرہ:انگلستان میں واقع شاہی رہائشگاہیں
زمرہ:1870ء میں مکمل ہونے والے مکانات
زمرہ:انگلستان میں 1870ء کی تاسیسات
زمرہ:ایڈورڈ ہفتم
زمرہ:1870کی معماری
زمرہ:نارفوک
زمرہ:مملکت متحدہ کے محلات